ddrg/super_eurlex huggingface dataset:
Virallinen lehti nro C 341 , 29/11/1999 s. 0146



KIRJALLINEN KYSYMYS P-0852/99 esittäjä(t): Graham Watson (ELDR) komissiolle (26. maaliskuuta 1999) Aihe: Rinnakkaistuonnin taloudellisten vaikutusten arviointi Onko komissio tyytyväinen NERA:n tutkimukseen rinnakkaistuonnin taloudellisista vaikutuksista? Kun otetaan huomioon NERA:n Euroopan tavaramerkkien haltijoiden liiton kanssa tekemä sopimus, katsooko komissio, että kyseessä saattaa olla eturistiriita, ja harkitseeko se toisen tutkimuksen teettämistä? Komission jäsenen Mario Montinkomission puolesta antama vastaus (29. huhtikuuta 1999) Komission mielestä NERA:n tutkimus on toteutettu hyvin ja siitä on paljon hyötyä myöhemmille keskusteluille. Komissiolle on kuitenkin ilmoitettu, että useista syistä johtuen joillakin eturyhmillä ei ollut tutkimuksen aikana mahdollisuutta ilmaista mielipidettään tavaramerkkioikeuksien lakkaamisesta. Komissio järjesti 28. huhtikuuta 1999 Brysselissä kuulemisen, jotta kaikilla asianosaisilla osapuolilla olisi mahdollisuus ilmaista mielipiteensä tästä tärkeästä asiasta. Komissio katsoo lisäksi, että tutkimuksessa analysoidaan perinpohjaisesti tavaramerkkioikeuksien lakkaamisen eri näkökulmia. Sen vuoksi ei ole syytä uskoa, että mitkään NERA-instituutin ja eturyhmän väliset suhteet olisivat vaikuttaneet tutkimustulokseen. Tästä aiheesta ei ole suunniteltu teetettävän toista tutkimusta.
KIRJALLINEN KYSYMYS E-0752/99

esittäjä(t): Fernand Herman (PPE) komissiolle

(29. maaliskuuta 1999)

Aihe: Varhaiseläkeläisten vapaa liikkuvuus jäsenvaltioissa

Belgiassa varhaiseläkeläiset katsotaan maan lain mukaan työttömiksi, jotka eivät hae työtä, ja tämän vuoksi he eivät saa poistua Belgian alueelta yli 30 päivän ajaksi vuodessa, vaikka heidän ei tarvitse käydä ilmoittautumassa tai ottaa vastaan työtä. He ovat ainoastaan velvollisia palauttamaan kansalliseen työvoimatoimistoon (ONEM) kortin, jossa on ilmoitettava lomapäivänsä, vaikka he tosiasiassa ovat jatkuvasti ja lopullisesti lomalla.

Tämä absurdi tilanne estää henkilöiden vapaan liikkumisen jäsenvaltioiden alueella. Se on perustamissopimusten hengen ja kirjaimen vastainen.

Tiedän, että komissio on tietoinen ongelmasta ja että se on tehnyt neuvostolle ehdotuksen, jossa esitetään tavanomaisia toimia, joka koskevat asetuksen 1408/71(1) soveltamisalaan kuuluvia varhaiseläke-etuja. Neuvosto ei ole vielä päässyt yksimielisyyteen ehdotuksen hyväksymisestä.

Mitä komissio aikoo tehdä vauhdittaakseen tätä asiaa, jossa ei ole tapahtunut edistystä lähes viiteen vuoteen?

Komission jäsenen Pádraig Flynninkomission puolesta antama vastaus

(19. huhtikuuta 1999)

Komissio haluaa kiinnittää arvoisan parlamentin jäsenen huomion siihen, että se on useaan otteeseen ehdottanut sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun asetuksen (ETY) 1408/71(2) aineellisen soveltamisalan laajentamista koskemaan varhaiseläkejärjestelmiä. Komissio toteaa myös, että neuvosto ei päässyt yksimielisyyteen komission vuonna 1996 tekemästä ehdotuksesta.

Komissio on äskettäin hyväksynyt asetuksen (ETY) 1408/71 yksinkertaistamista ja uudistamista koskevan ehdotuksen(3), johon on lisätty uusi luku varhaiseläkejärjestelmien koordinoimiseksi ja sisällyttämiseksi asetukseen edellisen, vuonna 1996 tehdyn ehdotuksen mukaisesti. Neuvosto aikoo tarkastella uutta ehdotusta vuoden 1999 aikana.

Komissio tutkii myös tapaus tapaukselta, noudatetaanko jäsenvaltioiden lainsäädännössä asiaa koskevia periaatteita, jotka on vahvistettu EY:n perustamissopimuksessa, sellaisina kuin yhteisöjen tuomioistuin on tulkinnut niitä viimeaikaisessa oikeuskäytännössään(4).

(1) EYVL L 149, 5.7.1971, s. 2.

(2) EYVL L 149, 5.7.1971, vuonna 1980EYVL C 169, 9.7.1980 ja vuonna 1996 EYVL C 62, 1.3.1996.

(3) EYVL C 38, 12.2.1999.

(4) Asia C-57/96, Meints, tuomio 27.11.1997 ja asia C-35/97, komissio v. Ranska, tuomio 24.9.1998.
KIRJALLINEN KYSYMYS E-0335/99

esittäjä(t): Gianni Tamino (V) komissiolle

(23. helmikuuta 1999)

Aihe: OPM-hankkeet: kestävän matkailun kehittäminen ja edistäminen ja vanhojen lammasreittien suojelu

Lammasreitit ovat ruohopeittoisia 60-110 metriä leveitä väyliä, joita on tuhansien vuosien ajan käytetty lammaskatraiden siirtämiseen Abruzzon ja Molisen vuoriseuduilta Apuliaan Tavolieren laaksoihin. Kyseessä on luonnonperintö, jolla on korvaamatonta historiallista ja arkeologista arvoa niiden lukuisten vaikutusten johdosta, joita näillä reiteillä on ollut alueen käytölle ja kehitykselle (niitä koskee laki nro 1089/39 historiallisesti, taiteellisesti ja ympäristöllisesti arvokkaiden kohteiden suojelusta), sekä ympäristölliseltä ja ekologiselta kannalta, koska kyseessä ovat alueet, joilla on suurta biologista ja kasvitieteellistä merkitystä (biodiversiteetin säilyttäminen).

Molisen aluehallitus määritteli päätöksessään nro 304 (16.3.1998) prioriteetit näiden lammasreittien suojelemiseksi. Molisen aluehallinto on aloittamassa OPM-pilottihanketta "Tavoitteen 1 alueiden kestävän matkailun kehittäminen ja edistäminen - Toimenpide 3 - Alueiden väliset kulttuurireitit - Siirtymisreitit laitumelta toiselle vuodenaikojen mukaan".

Valitettavasti tätä hanketta suunnittelivat vain sähköinsinööri ja arkkitehti, toisin sanoen mukana ei ollut lainkaan henkilöä, joka olisi ollut asiantuntija tällaisten alueiden teknisten ja ekologisten ongelmien suhteen, esimerkiksi agronomian, kasvitieteen, biologian, metsänhoidon tai arkeologian alalla. Lisäksi paikalliset ekologiset ryhmät ovat ilmoittaneet Campobasson tilintarkastustuomioistuimen yleiselle syyttäjälle useista mahdollisista säännönvastaisuuksista sopimusten ja urakoiden tekemisen yhteydessä.

Katsooko komissio, että näin herkkiä ympäristöjä koskevia hankkeita rahoitettaessa olisi syytä määrätä ennakkotutkimuksista ja valita asiantuntijat, jotka ovat päteviä tieteellisesti ja teknisesti, jotta vältettäisiin, että suojelutavoitteet mahdollisesti jäävät saavuttamatta, kuten ympäristöyhdistykset tässä tapauksessa ovat ilmoittaneet?

Komission jäsenen Monika Wulf-Mathiesinkomission puolesta antama vastaus

(27. huhtikuuta 1999)

Ministerineuvoston puheenjohtajiston yhteydessä toimiva Italian matkailuhallinto vastaa hankkeiden toteuttamisesta monia alueita koskevan toimenpideohjelman "Kestävän matkailun kehittäminen ja edistäminen tavoite 1-alueilla" yhteydessä.

Italian matkailuhallinto ilmoitti komissiolle, että matkailureitin "Siirtymisreitit laitumelta toiselle" toteuttamisesta Molisessa on tehty matkailuhallinnon ja Molisen alueen välinen sopimus. Molisen aluehallintoviranomaiset antoivat Isernian ja Campobasson maakuntien tehtäväksi toiminnan koordinoinnin omilla alueillaan.

Arvoisan parlamentin jäsenen mainitsemat konsultit antoivat teknistä apua kyseisille maakunnille. Tämä apu rajoittui kunnallishallinnon kanssa toteutettuun suunnitteluun ja koordinointiin sekä erityisen tunnus- ja opastehankkeen valmisteluun.

Komission käytössä olevien tietojen mukaan kuntien voimassa olevien tarjouskilpailusääntöjen mukaisesti valitsemat ulkopuoliset konsultit suunnittelivat muut kunnalliset hankkeet.
Virallinen lehti nro C 348 , 03/12/1999 s. 0146



KIRJALLINEN KYSYMYS P-0975/99 esittäjä(t): Eluned Morgan (PSE) komissiolle (7. huhtikuuta 1999) Aihe: Eläinten rituaaliteurastukset uskonnollisissa juhlissa Voiko komissio selvittää oikeudellisen tilanteen, joka koskee eläinten rituaaliteurastuksia jäsenvaltioissa ulkona pidettävissä uskonnollisissa juhlissa, sekä miten asiaan liittyviä määräyksiä noudatetaan? Komission jäsenen Franz Fischlerinkomission puolesta antama vastaus (27. huhtikuuta 1999) Eläinten suojelusta teurastus- tai lopettamishetkellä 22 päivänä joulukuuta 1993 annetussa neuvoston direktiivissä 93/119/ETY(1) säädetään, että rituaaliteurastukset on tehtävä teurastamoissa ja niiden yhteydessä on noudatettava muita kansanterveyttä sekä eläinten terveyttä ja hyvinvointia koskevia yhteisön vaatimuksia. Komissio on tietoinen siitä, että eläimiä teurastetaan tietyissä jäsenvaltioissa uskonnollisen Eid-el-Kabir-juhlan yhteydessä joskus myös muualla kuin teurastamoissa. Komissio on saattanut asian pysyvän eläinlääkintäkomitean käsiteltäväksi. Useimmat jäsenvaltiot ovat korostaneet saattaneensa kyseisen direktiivin osaksi kansallista lainsäädäntöä siten, että teurastus voidaan suorittaa ainoastaan teurastamoissa. Muutamissa jäsenvaltioissa rituaaliteurastukset suoritetaan kuitenkin muualla kuin teurastamoissa joko lainvastaisesti tai viranomaisten tietynasteisella hyväksymisellä. Komissio pyrkii saattamaan asian uudelleen pysyvän eläinlääkintäkomitean käsiteltäväksi ja tekee sen jälkeen omat päätelmänsä. (1) EYVL L 340, 31.12.1993.
Virallinen lehti nro C 325 , 12/11/1999 s. 0079



KIRJALLINEN KYSYMYS E-0171/99 esittäjä(t): Jaime Valdivielso de Cué (PPE) komissiolle (11. helmikuuta 1999) Aihe: Maatalous Euroopan komission varapuheenjohtaja sir Leon Brittan kertoi 5. helmikuuta 1999 53:nnessa Oxfordin maatalouskonferenssissa tarpeesta vähentää eurooppalaisille maanviljelijöille maksettavia suoria tukia, jotta Euroopan unioni voi osallistua uskottavalla tavalla Maailman kauppajärjestön WTO:n maataloutta koskeviin neuvotteluihin, joita on määrä käydä joulukuussa 1999. Voiko komissio ilmoittaa, minkälaisia korvauksia maatalouden harjoittajille, joiden toimiala on taloudellisesti, yhteiskunnallisesti ja ekologisesti tärkeä Euroopan unionissa ja eritoten Espanjassa, suoritetaan siinä tapauksessa, että edellä mainitut toimet toteutuvat? Komission jäsenen Franz Fischlerinkomission puolesta antama vastaus (22. maaliskuuta 1999) Oxfordin 53:nnessa maatalouskonferenssissa pitämässään puheessa kauppapolitiikasta vastaava komission varapuheenjohtaja korosti, että maataloutta koskevista Agenda2000 -ehdotuksista olisi hyvin tärkeää päästä sopimukseen ennen Maailman kauppajärjestön (WTO) seuraavien neuvottelujen alkamista, koska silloin yhteisöllä olisi WTO-neuvotteluissa uskottava kanta ja se pystyisi myös tekemään aloitteita. Komission varapuheenjohtaja mainitsi erityisesti viljaa, naudanlihaa ja maitoa koskevat Agenda2000 -ehdotukset, joissa säädetään interventiohinnan alentamisesta ja viljelijöille maksettavista suorista tuista, joilla korvataan alhaisempien hintojen aiheuttamia tulonmenetyksiä. Hän myös huomautti, että Euroopan yhteisön kannalta hyvin tärkeää seuraavissa WTO-neuvotteluissa on niin sanottujen Bluebox-toimenpiteiden säilyttäminen. Tällä tarkoitetaan alennussitoumusten ulkopuolisten tuotannonrajoitusohjelmien mukaisia tukitoimenpiteitä, jotka muodostavat Agenda2000 -ehdotusten keskeisen osan. Yhteisön seuraavan rahoituskehyksen (2000-2006) yhteydessä varapuheenjohtaja käsitteli myös suorien tukien asteittaista vähentämistä vastauksena useiden valtiovarainministerien Wienin huippukokouksen alla esittämiin vaatimuksiin siitä, että yhteisen maatalouspolitiikan (YMP) varat olisi vuodesta 2000 jäädytettävä vuoden 1999 tasolle. On syytä muistuttaa, että komission uudistusehdotuksissa kustannuksia lisätään ensimmäisinä vuosina vuoden 2000 jälkeen, jotta YMP:n uudistus olisi mahdollinen, ja sen jälkeen todelliset menot vähenevät kauden loppua kohden.
Virallinen lehti nro C 370 , 21/12/1999 s. 0153



KIRJALLINEN KYSYMYS E-1006/99 esittäjä(t): Ian Hudghton (V) komissiolle (20. huhtikuuta 1999) Aihe: Eläinten hyvinvointi Mihin toimiin on ryhdytty elävien eläinten kuljetuksia koskevan direktiivin 95/29/EY(1) soveltamisen seuraamiseksi ja tehostamiseksi? Mitä toimia on toteutettu erityisesti sen varmistamiseksi, että eläimiä kuljettavat ajoneuvot ovat asetettujen vaatimusten mukaisia niin, että eläimet saavat matkalla riittävästi ruokaa ja vettä? Komission jäsenen Franz Fischlerinkomission puolesta antama vastaus (7. toukokuuta 1999) Jäsenvaltioiden oli viimeistään 31. joulukuuta 1996 otettava käyttöön eläinten suojelemisesta kuljetuksen aikana annetun direktiivin 90/628/ETY muuttamisesta 29. kesäkuuta 1995 annettu neuvoston direktiivi 95/29/EY ja ilmoitettava lainsäädännöstään komissiolle. Jäsenvaltioille myönnettiin vielä ylimääräinen siirtymäkausi 31. joulukuuta 1997 asti VII luvun 3 kohdassa määrättyjen vaatimusten osalta, jotka koskevat kyseisen luvun 3, 6 ja 7 kohdassa tarkoitettuja kulkuneuvoja. Direktiivin täytäntöönpanoa koskevat rikkomukset johtavat automaattisesti seuraamusmenettelyn aloittamiseen. Komissio vastaanotti pyydetyt, aiheeseen liittyvät kansallista lainsäädäntöä koskevat ilmoitukset kaikilta jäsenvaltioilta yhtä lukuun ottamatta. Lisäksi komissio tulee vierailemaan jäsenvaltioissa valvoakseen eläinten hyvinvointia koskevan yhteisön lainsäädännön voimaan saattamista. Valvonnan yhteydessä tarkastetaan myös eläinten riittävää ruokintaa ja juomaveden saantia kuljetuksen aikana koskevan säännöksen noudattamista käytännössä. (1) EYVL L 148, 30.6.1995, s. 52.
Virallinen lehti nro C 370 , 21/12/1999 s. 0110



KIRJALLINEN KYSYMYS E-0794/99 esittäjä(t): Raimondo Fassa (ELDR) komissiolle (6. huhtikuuta 1999) Aihe: Komission toimet oikeudenmukaisen kaupan puolesta Euroopan parlamentti on hyväksynyt oikeudenmukaista kauppaa koskevan mietinnön (A4-0198/98), jossa esitetään selkeät määrittelyperusteet ja eräitä poliittisia painopisteitä tämän tärkeän yhteistyömuodon hyödyntämiseksi ja puolustamiseksi. Viime joulukuussa hyväksytyssä komission vuoden 1999 toimintaohjelmasta annetussa päätöslauselmassa (B4-1072/98) Euroopan parlamentti pyysi komissiota laatimaan aloitteen oikeudenmukaista kauppaa tukevan politiikan kehittämiseksi "Euroopan parlamentin mietinnön pohjalta". Oikeudenmukaisen kaupan merkitys on kasvanut ja sitä pitää tukea. On laadittava säännöt väärinkäytösten estämiseksi ja kuluttajien avoimen tiedonsaannin sekä tuottajien ja oikeudenmukaista kauppaa harjoittavien oikeuksien turvaamiseksi. Mihin toimiin komissio on tähän asti ryhtynyt Euroopan parlamentin mietinnön ohjeiden toteuttamiseksi? Mitkä ovat oikeudenmukaista kauppaa tukevan yleisen politiikan kehittämisen aikataulut, alkaen sertifioinnin varmentamisesta? Voiko komissio viipymättä ilmoittaa, mitä hankkeita on tähän mennessä rahoitettu, ketkä ovat saaneet tukea, minkälaisia hankkeet ovat luonteeltaan ja mikä on niiden kesto? Komission jäsenen João de Deus Pinheironkomission puolesta antama vastaus (7. toukokuuta 1999) Komissio on tyytyväisyydellä pannut merkille oikeudenmukaista kauppaa koskevan parlamentin mietinnön. Se on saamassa päätökseen asiaa käsittelevän tiedonannon, joka on valmis julkaistavaksi piakkoin. Komissio odottaa tiedonannon julkistamisen synnyttävän laajaa keskustelua kaikkien niiden tahojen kanssa, joita oikeudenmukainen kauppa koskee ja jotka ovat kiinnostuneita asiasta. Kuultuaan kaikkia tahoja komission olisi kyettävä kehittämään oikeudenmukaista kauppaa koskevaa kokonaisvaltaista politiikkaa. Komission rahoittamia hankkeita koskevat tiedot toimitetaan suoraan arvoisalle parlamentin jäsenelle ja parlamentin sihteeristölle.
Virallinen lehti nro C 348 , 03/12/1999 s. 0050



KIRJALLINEN KYSYMYS E-0334/99 esittäjä(t): Gianni Tamino (V) komissiolle (23. helmikuuta 1999) Aihe: Siipikarjanlannanpolttolaitos Forlìn maakunta on Italian tärkein siipikarjankasvatusalue, jonne siipikarjankasvatus on keskittynyt siinä määrin, että se on täysin muuttanut viljelysmaan, kasvatettujen eläinten pääluvun ja alueen asukkaiden välisen suhteen. Tästä on aiheutunut suuria ympäristöllisiä ja terveydellisiä vaikutuksia. Maakunnan neljä suurinta kasvattajaa ovat sopineet lintujen ulosteen hävittämisestä rakentamalla polttolaitoksen, jonka kapasiteetti olisi 220 000 tonnia vuodessa. Nykyisin lanta hävitetään hautaamalla se suoraan maaperään orgaanisena lannoitteena. Ikävä puoli tässä on paha haju, josta voitaisiin päästä eroon pienten kompostointilaitosten avulla, joiden ympäristövaikutukset olisivat vähäisiä ja jotka voitaisiin rakentaa kasvattamojen läheisyyteen. Lannan polttaminen veisi maataloudelta tärkeän lannoitelähteen, joka pitäisi korvata käyttämällä kemiallisia lannoitteita. Tästä aiheutuisi ympäristövaikutusten lisääntymistä alueella, jota viljellään runsaasti, ja maaperän köyhtymistä orgaanisen aineksen jatkuvan vähenemisen vuoksi. Cesenan kunta hylkäsi hankkeen, mutta se on jo esitetty Soglianon kunnalle, Emilia-Romagnan aluehallinnolle sekä teollisuus-, terveys- ja ympäristöministeriöille. Katsooko komissio, että tällaisen hankkeen on mahdollista sopia yhteen niiden yhteisön tavoitteiden kanssa, jotka koskevat maaperän suojelua köyhtymistä vastaan, ja ympäristövaikutusten arvioinnista annetun direktiivin 85/337/ETY(1) kanssa? Komission jäsenen Ritt Bjerregaardinkomission puolesta antama vastaus (26. huhtikuuta 1999) Parlamentin jäsenen esittämien tietojen perusteella kysymyksessä mainittu hanke (jätteidenpolttolaitos, jonka käsittelykapasiteetti on 200 000 tonnia vuodessa) näyttää kuuluvan tiettyjen julkisten ja yksityisten hankkeiden ympäristövaikutusten arvioinnista annetun neuvoston direktiivin 85/337/ETY(2) soveltamisalaan ja nimenomaan direktiivin II liitteessä lueteltuihin hankeluokkiin. Tällaisista hankkeista on tehtävä ympäristövaikutusten arviointi (YVA), jos jäsenvaltiot katsovat niiden laadun sitä vaativan. Jäsenvaltioiden on kuitenkin tehtävä alustava arvio ja päätettävä, onko tällaisista hankkeista tarpeen tehdä ympäristövaikutusten arviointi. Kysymyksessä mainittua jätteenpolttohanketta on pidettävä direktiivin 85/337/ETY mukaisena. Jos hankkeesta tehdään ympäristövaikutusten arviointi tai alustava arvio sen määrittämiseksi, täytyykö siitä tehdä ympäristövaikutusten arviointi, yhteisön lainsäädäntöä ei rikota. Parlamentin jäsenen esittämät muut kohdat eivät näyttäisi liittyvän tähän asiaan. (1) EYVL L 175, 5.7.1985, s. 40. (2) EYVL L 175, 5.7.1985.
Virallinen lehti nro C 348 , 03/12/1999 s. 0026



KIRJALLINEN KYSYMYS E-0151/99 esittäjä(t): José Barros Moura (PSE) komissiolle (11. helmikuuta 1999) Aihe: Naudanlihan vientikiellon vaikutus härkätaisteluissa käytettävien lide-härkien vientiin Liittyen kysymykseni E-3620/98 aiheeseen komission olisi otettava huomioon seuraava 15.12.1998 ilmestyneessä "Toros" -aikakauslehden numerossa 23 julkaistu Ana Fernandez Gracianin artikkeli: "Viime vuonna taivas antoi arvokasta apua epätoivoisille karjankasvattajille suomalla heille ihmeellisen runsaasti sateita. Tänä vuonna taas espanjalaisten lide-härkien kasvattajat hyötyvät kilpailun vähenemisestä tuotteidensa myynnissä, koska Portugalin rajan sulkeminen "hullun lehmän" taudin vuoksi merkitsee härkien kokonaistarjonnan huomattavaa vähenemistä." Salliiko yhteisön lainsäädäntö tällaisen "ihmeen", joka on vastoin yhtenäismarkkinoiden kilpailua koskevia sääntöjä ja jonka avulla ihmisten terveyden suojelemiseksi tarkoitettu toimenpide muuttuukin sellaiseksi, jolla suojellaan espanjalaisten karjankasvattajien taloudellisia etuja, mikä on kaikkien säännösten, esimerkiksi EY:n perustamissopimuksen 30 (ent. 36) artiklan vastaista? Komission jäsenen Franz Fischlerinkomission puolesta antama vastaus (17. maaliskuuta 1999) Kuten arvoisan parlamentin jäsenen kirjalliseen kysymykseen E-3620/98(1) annetussa vastauksessa todetaan, Portugalissa esiintyvän naudan tarttuvan enkefalopatian takia tarpeellisista kiireellisistä suojatoimenpiteistä 18 päivänä marraskuuta 1998 tehdyn komission päätöksen 98/653/EY(2) tarkoituksena on ihmisten ja eläinten terveyden suojeleminen. Jos elävien härkien siirtämistä Portugalin ulkopuolelle koskevasta kiellosta haetaan poikkeusta härkätaistelussa käytettäville härille, tätä on tutkittava ottamalla huomioon, kuinka eläinten päätyminen ihmisten tai eläinten ravintoketjuun estettäisiin ja kuinka petoksia voitaisiin torjua. Komissio ei ole samaa mieltä kysyjän kanssa siitä, että kyseisen jäsenvaltion kaupan rajoittamisen syynä olisivat kaupalliset tarkoitukset. (1) EYVL C 320, 6.11.1999, s. 60. (2) EYVL L 311, 20.11.1998.
Virallinen lehti nro C 348 , 03/12/1999 s. 0116



KIRJALLINEN KYSYMYS E-0698/99 esittäjä(t): José García-Margallo y Marfil (PPE) komissiolle (26. maaliskuuta 1999) Aihe: Rakennerahastot Alueet, joiden tulotaso asukasta kohti jää alle 75 prosenttia yhteisön keskiarvosta, luokitellaan tavoite 1 -alueiksi ja ne saavat merkittävää Euroopan yhteisön tukea. Laskettaessa ylittyykö tämä raja vai ei, ehdotuksessa neuvoston asetukseksi KOM(98) 131 lop.(1), jossa vahvistetaan rakennerahastoja koskevat yleiset määräykset, esitetään, että on käytettävä niiden kolmen viimeisimmän vuoden lukuja, joista on tiedot EUROSTAT:issa. Euroopan yhteisöjen tilastotoimiston (EUROSTAT) pääjohtaja ilmoitti julkisesti Euroopan parlamentin rahapoliittisen alivaliokunnan istunnossa 17. helmikuuta 1999 "että varainhoitovuosia 1994, 1995 ja 1996 koskeviin tilastotietoihin oli jo sisällytetty harmaan talouden osuus tutkituilla alueilla", vaikka hän ei kertonutkaan mitä perusteita oli käytetty harmaan talouden arvioimiseksi. Kuinka suuri osa Valencian alueen tuloista kuuluu "harmaaseen talouteen" ja kuinka suuri "viralliseen talouteen" näinä vuosina? (1) EYVL C 176, 9.6.1998, s. 1.
Virallinen lehti nro C 370 , 21/12/1999 s. 0054



KIRJALLINEN KYSYMYS E-0535/99 esittäjä(t): Daniel Varela Suanzes-Carpegna (PPE) komissiolle (12. maaliskuuta 1999) Aihe: Kalataloustuotteiden säilyketeollisuus ja vesiviljely Euroopan unionissa Kesäkuussa 1998 pidetyssä täysistunnossa Euroopan parlamentti keskusteli mietinnöstä Kalataloustuotteiden säilyketeollisuus ja vesiviljely Euroopan unionissa (A4-0137/98)(1) ja hyväksyi sitä koskevan päätöslauselman, jossa Euroopan parlamentti "vaatii komissiota kannustamaan ja tukemaan taloudellisesti uusiin tuotantojärjestelmiin, uusiin tuotteisiin, tällä hetkellä arvottomien lajien jalostukseen sekä uusiin valmisteisiin ja esittelyihin kohdistuvia innovatiivisia toimenpiteitä ja tutkimusta". Mitä näiden Euroopan parlamentin esittämien vaatimusten mukaisia toimenpiteitä komissio on toteuttanut? (1) EYVL C 210, 6.7.1998, s. 295.
Virallinen lehti nro C 325 , 12/11/1999 s. 0126



KIRJALLINEN KYSYMYS E-0662/99 esittäjä(t): José García-Margallo y Marfil (PPE) komissiolle (26. maaliskuuta 1999) Aihe: Rakennerahastot Alueet, joiden tulotaso henkilöä kohden on alle 75 % yhteisön keskiarvosta, lasketaan kuuluviksi tavoitteen 1 alueisiin ja ne hyötyvät huomattavista yhteisötuista. Jotta tiedettäisiin, ylittyykö tämä kynnys vai ei, rakennerahastojen yleiset säännökset vahvistavassa neuvoston asetusluonnoksessa (KOM(98) 0131 lopull.)(1) säädetään otettavaksi huomioon Eurostatissa viimeisen kolmen vuoden ajalta käytettävissä olevat luvut. Tällä hetkellä sillä on tiedot ainoastaan varainhoitovuosilta 1994, 1995 ja 1996. Mitkä ovat Kanariansaarten luvut kyseisinä vuosina? (1) EYVL C 176, 9.6.1998, s. 1.